趙之謙

趙之謙（），初字益甫，號冷君；後改字撝叔，號悲庵、梅庵、鐵三、悲盦、無悶、 冷君、憨寮、悲翁、思悲翁咾介，堂號二金蝶堂，書齋名有仰視千七百二十九鶴齋、苦兼室、悔讀齋、坎寮咾介，吳越紹興人，清朝書畫家、篆刻家。

趙之謙个篆刻成就交關大，近代个吳昌碩、齊白石等大師都從渠丄受惠良多。

 生平 
道光九年（1829年）7月9日，趙之謙出生，一開始，家境好好，少年辰光家道中落。20歲考中秀才。咸豐九年（1859年）考中浙江鄉試舉人。第二年，長毛造反，影響渠參加科舉。夯个辰光渠家破人亡，多年个文物珍藏則木木佬作品也來夯戰火中流失壞哋。之後渠進京趕考好幾次都考弗中咾，功名之心斷壞哋，呈請替補爲江西候補知縣。46歲个辰光再娶，復得子女。

渠當過鄱陽、奉新、南城知縣，1884年（光緒十年）十月初一，積勞成疾來夯任丄無得哋。享壽56歲。

 墳 
趙之謙死壞以後埋夯杭州西湖丁家山腳，墳來夯1957年修平山路个辰光畀人平壞，1999年8月份，杭州市園林文化局來夯丁家山立了塊「趙之謙先生墓址紀念碑」。

趙之謙墓一開始畀浙江省人民委員會列爲省兩等文物保護單位，後來因爲墳畀人平壞哋，1981年省人民政府重新公佈个辰光則趙之謙墓從文保單位裏向刪壞。2022年9月26號杭州市人民政府則趙之謙墓址列入杭州市第七批市級文物保護單位名單。

 作品 
 《六朝別字記》
 《補寰宇訪碑錄》
 《國朝漢學師承續記》
 《悲盦居士文存》
 《悲盦居士詩謄》
 《二金蝶堂印稿》
 《二金蝶堂印譜》

 參考資料 

Category:绍兴人
Category:清朝人
Category:赵姓